
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 537 


7 Ιουλίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΓΡΕΓΕΙΟΝ ΙΔΡΥΜΑ» και κύρωση του ορ¬ 
γανισμού αυτού . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συμπλήρωση απόφασης κοστολόγησης των δωρεάν 
διατιθεμένων συγγραμμάτων στους φοιτητές Α.Ε.Ι. 
για το ακαδημαϊκό έτος 1992 - 1993,1993 -1994 
και 1991 - 1992 . 2 


ΠΡΟΕΔΡΙΚΑ ΔΙΑΤΑΓΜΑΤΑ 


( 1 ) 

Έγκριση σύστασης του κοινωφελούς ιδρύματος με την 
επωνυμία «ΓΡΕΓΕΙΟΝ ΙΔΡΥΜΑ» και κύρωση του οργα¬ 
νισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 39483/5.9.1991 ιδρυτική πράξη της συμ¬ 
βολαιογράφου Πειραιά Ασπασίας Βαρδάκα - ΜαρτΙνη, και 
τις αρ. 39796/2.7.1993, 39909/21.1.1994 και 39935/ 
4.4.1994 συμπληρωματικές πράξεις της ιδίας συμβολαιο¬ 
γράφου, με τις οποίες οι: Γεώργιος Γρέγος - Μουργινά- 
κης, Μαρία Βενιζέλου, Αριέτα Βενιζέλου, 'Ελενα Βενιζέ- 
λου, Αριέττα - Αθηνά Μουργινάκη και η Εταιρεία με την 
επωνυμία ΗΕΒΕΝΟΙΑ ΑΒΜΑΟΟΗΑ 8.Α. (ΕΡΕΝΤΣΙΑ ΑΡ- 
ΜΑΝΤΟΡΑ Α.Ε.) σύστησαν κοινωφελές ίδρυμα με την 
επωνυμία «ΓΡΕΓΕΙΟΝ ΙΔΡΥΜΑ» και με έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 22.3.1994 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1026431/268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών, με την οποία ανατέθηκαν αρμοδιότητες στους 
Υφυπουργούς Οικονομικών (ΦΕΚ 154/Β/7.3.1994). 

Με πρόταση των Υπουργών Εθνικής Παιδείας και 


θρησκευμάτων και Πολιτισμού και του Υφυπουργού Οικο¬ 
νομικών, αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΓΡΕΓΕΙΟΝ ΙΔΡΥΜΑ», η οποία έγινε από 
τους Γεώργιο Γρέγο - Μουργινάκη, Μαρία Βενιζέλου, 
Αριέττα Βενιζέλου, Έλενα Βενιζέλου, Αριέττα - Αθηνά 
Μουργινάκη και την Εταιρεία με την επωνυμία «ΗΕΒΕΝ- 
ΟΙΑ ΑΒΜΑΟΟΒΑ 8.Α.» (ΕΡΕΝΤΣΙΑ ΑΡΜΑΝΤΟΡΑ Α.Ε.) με 
την αριθ. 39483/5.9.1991, πράξη της συμβολαιογράφου 
Πειραιά Ασπασίας Βαρδάκα - Μαρτίνη και τις αρ. 39796/ 
2.7.1993, 39909/21.1.1994 και 39935/4.4.1994 συ¬ 
μπληρωματικές πράξεις της ιδίας συμβολαιογράφου. 

Το ίδρυμα τούτο αηοτελεΙ νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Πολιτισμού και διέπεται από τις διατάξεις των παρα¬ 
πάνω συστατικών του πράξεων, του παρακάτω οργανι¬ 
σμού, του Α.Ν. 2039/1939 και των διαταγμάτων που εκ- 
δόθηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον Οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΓΡΕΓΕΙΟΝ ΙΔΡΥΜΑ» 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΓΡΕΓΕΙΟΝ 
ΙΔΡΥΜΑ» που συστήθηκε από τους Γεώργιο Γρέγο - 
Μουργινάκη, Μαρία Βενιζέλου, Αριέττα Βενιζέλου, 'Ελενα 
Βενιζέλου, Αριέττα - Αθηνά Μουργινάκη και την Εταιρεία 
με την επωνυμία «ΗΕΒΕΝΟΙΑ ΑΒΜΑΟΟΒΑ 3.Α.» με την 
αριθ. 39483/5.9.1991, πράξη της συμβολαιογράφου Πει¬ 
ραιά Ασπασίας Βαρδάκα - Μαρτίνη και τις αρ. 39796/ 
2.7.1993, 39909/21.1.1994 και 39935/4.4.1994 συ¬ 
μπληρωματικές πράξεις της ιδίας συμβολαιογράφου, απο¬ 
τελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του πα¬ 
ρόντος οργανισμού, του Α.Ν. 2039/1939, όπως κάθε 
φορά ισχύει ο νόμος αυτός και των διαταγμάτων που εκδό- 





4964 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


θηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος θα έχει στο μέσον άγκυρα 
και σταυρό και γύρω απ' αυτήν θα γράφει «ΓΡΕΓΕΙΟΝ 
ΙΔΡΥΜΑ - 1991». 

Αρθρο 2. 

Σκοπός. 

Σκοποί του ιδρύματος είναι: 

α) Η ανοικοδόμηση κτιρίου εντός οικοπέδου του ιδρύ¬ 
ματος, στην περιοχή Πόρτο - Ράφτη Αττικής, καταλλήλου 
για τη διεξαγωγή σεμιναρίων - διαλέξεων και εκδηλώσεων 
μορρφωτικού - πνευματικού και εθνικού περιεχομένου. 

β) Η ενίσχυση σχολείων της περιοχής Πόρτο - Ράφτη 
Αττικής με πρόσθετα μέσα, που κατά την κρίση του Διοι¬ 
κητικού Συμβουλίου θα θεωρούνται αναγκαία ή χρήσιμα 
για την παροχή εκσυγχρονισμένης παιδείας στους μαθη¬ 
τές. 

γ) Η παροχή οικονομικής βοήθειας σε έχοντας οικονο¬ 
μική ανάγκη ασθενείς Ελληνες ναυτικούς, για ιατρική πε¬ 
ρίθαλψή τους στην αλλοδαπή, εφόσον υπάρχει βεβαίωση 
αρμοδίου φορέα (ΝΑΤ) ότι απαιτείται η μετάβαση στο 
εξωτερικό για θεραπεία μη δυναμένη να παρασχεθεί στην 
Ελλάδα. 

Άρθρο 3. 

Περιουσία - Πόροι. 

1. Περιουσία του ιδρύματος αποτελούν: 

α) Ένα οικόπεδο, που βρίσκεται στο Δήμο Μαρκοπού- 
λου Μεσογαίας Αττικής στη θέση Άγιος Σπυρίδων Πόρτο 
Ράφτη, μετά του εντός αυτού αντλιοστασίου και διαφόρων 
οπωροφόρων δένδρων, επιφάνειας πέντε χιλιάδων εννεα- 
κοσίων σαράντα και 0,70 (5.940,70) τετρ. μέτρων περί¬ 
που. 

β) Το ποσό των τριακοσίων χιλιάδων (300.000) δολλα- 
ρίων Η.Π.Α., το οποίο κατατέθηκε στην Τράπεζα της Ν. 
Υόρκης ΑΤίΆΝΤΙΟ ΒΑΝΟ ΟΡ ΤΗΕ ΝΕ\Λ/ ΥΟΡΙΚ. 

2. Πόροι του ιδρύματος είναι: 

α) Το ποσό των δύο εκατομμυρίων (2.000.000) δραχ¬ 
μών ετησίως από της ενάρξεως της λειτουργίας του ιδρύ¬ 
ματος και για περίοδο δέκα (10) ετών, το οποίο υπόχεται 
να καταβάλει ο εκ των ιδρυτών Γεώργιος Γρέγος - Μουρ- 
γινάκης αιτίας δωρεάς, με τον όρο όμως της μη εν τω με¬ 
ταξύ προαποβιώσεώς του. 

β) Τα εισοδήματα από την εκμετάλλευση των περιου¬ 
σιακών του στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούπς Οργανισμούς. 

δ) Οι χρηματικές παροχές ή επιχορηγήσεις, καθώς και οι 
κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

ε) Πόσης φύσεως εισφορές μελών της οικογένειας Γρέ- 
γου - Μουργινάκη ή μή. 

Άρθρο 4. 

Διοίκηση. 

1. Το ίδρυμα διοικείται από δεκαμελές Διοικητικό Συμ¬ 
βούλιο, που αποτελείται από τους: 


1. Το ίδρυμα διοικείται από δεκαμελές Διοικητικό Συμ¬ 
βούλιο, που αποτελείται από τους: 

1. Γεώργιο Γρέγο - Μουργινάκη, ως Πρόεδρο, 

2. Β&πάθβ Γρέγου - Μουργινάκη, ως Αντιπρόεδρο, 

3. Σταμάτιο Μιχ. Γρέγο, 

4. Ζαχαρία Ιάσ. Κόντο, 

5. Γεώργιο Παν. Μοίρα, 

6. Κων/νο Ανδρ. Σαμπατακάκη, 

7. Αριέττα Ευτ. Μουργινάκη, 

8. Αριστομένη Βασ. θεοδωρόπουλο, 

9. Θεόδωρο Βασ. Σιούφα και 

10. Θεόδωρο Κατριβάνο 

Τα παραπάνω μέλη του Διοικητικού Συμβουλίου θα είναι 
ισόβια εκτός αν εντός 6 μηνών από την έγκριση σύστασης 
του ιδρύματος θα έχουν τυχόν αντικατασταθεί από τον Γε- 
ώργιο Γρέγο - Μουργινάκη. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, το Γραμματέα και 
τον Ταμία. Ειδικότερα ο Γ εώργιος Γ ρέγος - Μουργινάκης 
θα είναι ισόβιος Πρόεδρος του ιδρύματος και μετά το θά¬ 
νατό του θα τον διαδεχθεί στη θέση του Προέδρου η σύζυ¬ 
γός του ή κατιών αυτού, εφόσον είναι μέλος του Διοικητι¬ 
κού Συμβουλίου. Μετά το θάνατο της συζύγου και του κα- 
τιόντος ή σε περίπτωση που υπάρχει κατιών αλλά δεν είναι 
μέλος του Διοικητικού Συμβουλίου η εκλογή του Προέ¬ 
δρου γίνεται από τα μέλη του Διοικητικού Συμβουλίου με 
πράξη τους. 

Με τον ίδιο τρόπο γίνεται και ο ορισμός Αντιπροέδρου, 
είτε μετά την εκλογή της ως Προέδρου είτε μετά το θά¬ 
νατό της. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάαστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/1939. 
Όσο χρόνο όμως ο ιδρυτής Γ εώργιος Γ ρέγος - Μουργινά- 
κης βρίσκεται στη ζωή και διατηρεί τη θέση του Προέδρου 
του Διοικητικού Συμβουλίου του ιδρύματος, τότε αυτός θα 
ορίζει το νέο μέλος του Διοικητικού Συμβουλίου. Η θητεία 
του νέου μέλους είναι τριετής και δύναται να ανανεωθεί 
απεριόριστα. Ο τυχόν εκλεγηθησόμενος αντικαταστάτης, 
ζώντος του Προέδρου Γεωργίου Γρέγου - Μουργινάκη, θα 
είναι ισόβιο μέλος. 

Το Διοικητικό Συμβούλιο πρέπει να προτιμά αντικατα¬ 
στάτη από τα μέλη της οικογένειας Γεωργίου Γρέγου - 
Μουργινάκη εάν υπάρχουν αυτά. 

4. Το Διοικητικό Συμβούλιο συνεδριάζει τακτικά κάθε 
έξι μήνες και έκτακτα όποτε το ζητήσει ο Πρόεδρος ή τρία 
από τα μέλη του με γραπτή αίτησή τους προς τον Πρόε¬ 
δρο, πάντοτε όμως έπειτα από έγγραφη πρόσκληση του 
Προέδρου ή του νόμιμου αναπληρωτού του, η οποία πε¬ 
ριέχει τα θέματα της ημερήσιας διάταξης και κοινοποιείται 
τρεις πλήρης ημέρες πριν τη συνεδρίαση. 

5. Το Διοικητικό Συμβούλιο βρίσκεται σε απαρτία πα¬ 
ρουσία των 3/5 τουλάχιστον των μελών του. Μεταξύ των 
παρόντων πρέπει υποχρεωτικά να είναι και ο Πρόεδρος ή 
ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος ή ο αναπληρωτής του. 

7. Σε περίπτωση που κάποιο μέλος τού Διοικητικού 
Συμβουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή 
θέση αυτού συμπληρώνεται κατά τα οριζόμενα στην παρ. 
3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση αντίγραφα δεν εκδίδονται από το 
Γ ραμματέα. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Αρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και λειτουργία του, τη διά¬ 
θεση των πόρων αυτού, καθώς και για κάθε ενέργεια που 
σχετίζεται με την εκπλήρωση του σκοπού του, πάντοτε 
όμως σύμφωνα με τις διατάξεις της συστατικής πράξης, 
του παρόντος οργανισμού του Α.Ν. 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και απο¬ 
λογισμό του ιδρύματος, σύμφωνα με τις διατάξεις των άρ¬ 
θρων 101 και 102 του Α.Ν. 2039/39 και του από 
20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του «ΓΡΕΓΕΙΟΥ ΙΔΡΥΜΑ¬ 
ΤΟΣ». 

ε) Το Διοικητικό Συμβούλιο δύναται, με απόφασή του 
λαμβανομένη με απόλυτη πλειοψηφία των μελών του, να 
διαθέσει είτε κατά κυριότητα είτε κατά χρήση άνευ ανταλ¬ 
λάγματος περιουσιακά στοιχεία του ιδρύματος προς το 
Ελληνικό Δημόσιο για εκπαιδευτικούς σκοπούς, με την 
προϋπόθεση ότι η εναπομένουσα περιουσία του θα είναι 
επαρκής προς εκτέλεση των σκοπών του. 


στ) Οι ειδικότερες λεπτομέρειες της διοίκησης του 
ιδρύματος θα ρυθμιστούν με εσωτερικό κανονισμό, που 
θα εγκρίνει το Διοικητικό Συμβούλιο το οποίο και θα είναι 
αρμόδιο για την τροποποίησή του όταν κρίνει τούτο ανα¬ 
γκαίο. 

Αρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητεϊται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 
και ενεργεί σύμφωνα με τις ειδικές εξουσιοδοτήσεις και 
εντολές αυτού. Εν γένει μεριμνά για την καλύτερη λει¬ 
τουργία του ιδρύματος. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος αυτού, άλλο μέλος του Διοικητικού Συμβουλίου 
που ορίζεται με απόφασή του (είτε γενικά είτε μόνο ανα¬ 
φορικά προς ορισμένο είδος πράξεων). 

Αρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλλολογραφία. 

δ) Διευθύνει την εν γένει υπηρεσία της Γραμματείας του 
ιδρύματος. 

ε) Συντάσσει και υποβάλει για έγκριση στο Διοικητικό 
Συμβούλιο κατά τη λήξη κάθε έτους έκθεση των κατά το 
έτος τούτο πεπραγμένων. 

στ) Φυλάττει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του ιδρύματος και ευθύνεται 
για την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη- 

μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες αυτού φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

4. Η ιδιότητα του Γ ραμματέα μπορεί να συμπίπτει με την 
ιδιότητα του Αντιπροέδρου. 

Αρθρο 8. 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει στο όνομα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του Α.Ν. 
2039/39, κάθε έσοδο που υπερβαίνει τις πενήντα χιλιά¬ 
δες (50.000) δρχ. ή το ισάξιο τούτων σε αλλοδαπό νόμι¬ 
σμα καθώς και κάθε αξία. Αναλαμβάνει τις καταθέσεις κα¬ 
τόπιν αποφάσεως του Διοικητικού Συμβουλίου, το οποίο 
δύναται να εξουσιοδοτεί αυτόν είτε γενικά για ανάληψη 
οποιοσδήποτε καταθέσεως είτε ειδικά για ορισμένη ανά¬ 
ληψη. 

γ) Εκτελεί κάθε πληρωμή με διπλότυπα εντάλματα, 
ύστερα από έγγραφη εντολή του Προέδρου ή του νόμιμου 
αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

3. Η ιδιότητα του Ταμία δεν μπορεί να συμπίπτει με την 
ιδιότητα του Προέδρου ή του Αντιπρόεδρου ή του Γ ραμμα¬ 
τέα. 

Αρθρο 9. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1 η Ιανουάριου και λή¬ 
γει την 31η Δεκεμβρίου του Ιδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από- 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/39 και του από 20.12.1939 σχετικού Δ/τος 
(ΦΕΚ 552/Α/22.12.1939). Ο προϋπολογισμός εσόδων - 


εξόδων εγκρίνεται από το Διοικητικό Συμβούλιο πριν από 
την έναρξη του οικονομικού έτους, ο δε απολογισμός μαζί 
με τον ισολογισμό της περιουσίας του ιδρύματος σε δύο 
μήνες από τη λήξη του οικονομικού έτους. 

Αρθρο 10. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με σχρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Αρθρο 11. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/39 και 110 και 
119 του Αστικού Κώδικα, ύστερα από απόφαση του Διοι¬ 
κητικού Συμβουλίου αυτού, η οποία θα ληφθεί με πλειο- 
ψηφία των δύο τρίτων (2/3) των μελών του. 

Αρθρο 12. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ελληνικό Δη¬ 
μόσιο για την εκτέλεση των ιδίων σκοπών. 

Στους Υπουργούς Εθνικής Παιδείας και θρησκευμάτων 
και Πολιτισμού στον Υφυπουργό Οικονομικών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 5 Ιουλίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Δ. ΓΕΩΡΓΑΚΟΠΟΥΛΟΣ ΔΗΜ. ΦΑΤΟΥΡΟΣ 

ΠΟΛΙΤΙΣΜΟΥ 

Αθ. ΜΙΚΡΟΥΤΣΙΚΟΣ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 12.1/Β3/2416 (2) 

Συμπλήρωση απόφασης κοστολόγησης των δωρεάν διατι- 
θεμένων συγγραμμάτων στους φοιτητές Α.Ε.Ι. για το 
ακαδημαϊκό έτος 1992 - 1993, 1993 - 1994 και 1991 
- 1992. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της αριθ. Φ. 141 /Β3/1402/1984 (ΦΕΚ 


159/20.3.1984 τ. Β ) υπουργικής απόφασης για την έκ¬ 
δοση και διακίνηση των διδακτικών βιβλίων των Α.Ε.Ι., 
όπως αυτή τροποποιήθηκε μεταγενέστερα και ισχύει σή¬ 
μερα. 

2. Την αριθ. Η/11086/4.11.1993 (ΦΕΚ 842/4.11.1993 
τ. Β’) κοινή απόφαση του Πρωθυπουργού και του Υπουρ¬ 
γού Εθνικής Παιδείας και θρησκευμάτων περί αρμοδιοτή¬ 
των Υφυπουργών του ΥΠ.Ε.Π.Θ. 

3. Το άρθρο 10 της αριθ. Φ. 12.1/Β3/3943/4.10.1993 
(ΦΕΚ 808/τ. Β76.10.1993 υπουργικής απόφασης. 

4. Το αριθ. 700/94 πρακτικό της επιτροπής κοστολόγη¬ 
σης, αποφασίζουμε: 


Α/Α ΣΥΓΓΡΑΦΕΑΣ _ ΤΙΤΛΟΣ ΣΥΓΓΡΑΜΜΑΤΟΣ _ ΣΧΟΛΗ/ΤΜΗΜΑ ΠΟΥ ΔΙΑΝΕΜΕΤΑΙ 

ΚΑΤΆΝΤΙΤ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


4970 ζ 


Από τις διατάξεις της απόφασης αυτής προκαλείται δα¬ 
πάνη σε βάρος του κρατικού προϋπολογισμού οτ ύψος 
της οποίας δεν μπορεί να προσδιοριστεί και θα καλυφθεί 
από τις εγγεγραμμένες πιστώσεις του Προϋπολογισμού 
του ΥΠΕΠΘ για το έτος Τ994 (Κ.Α.Ε. 1123 του Φ 19 - 120) 
ύψους 3.400.000.000 δρχ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουνίου 1994 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 


4970 η 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚ Ο ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤΘΠ 
5234312 

λειτουργούν καθημερινά από 8.00’ έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















